Det er ikke i orden at sende en ældre syg mand hjem fra sygehuset midt om natten - og så oven i købet to gange. Derfor vil SF have sagen drøftet på folketingsudvalgsmødet. - Vi vil vide, om det er almindelig praksis at hjemsende patienter midt om natten uden at sikre sig, at der er nogen til at tage sig af patienten- eller om det "bare" er medarbejderne på en enkelt afdeling, som handler så uetisk. SF kan ikke acceptere sådanne udskrivninger og det er en praksis som straks må ophøre, skriver Lene Linnemann fra SF i en pressemeddelse.
Efter at have hørt om den 83-årige mand, der to gange er blevet hjemsendt fra Aalborg Sygehus midt om natten, vil SF nu have en drøftelse om sagen på folketingsudvalgsmødet.